2. pielikums

Rakstiskas izsoles nolikumam nekustamā īpašuma

daļas Rīgā, Skrindu ielā 1 (13,4 m²)

(būves kadastra apzīmējums 0100 040 0120 006)

 nomas tiesību izsolei

TELPU NOMAS LĪGUMS Nr.\_\_\_\_\_\_\_\_\_

(pastāvīgs līgums komercnomai)

Rīgā

20\_\_. gada\_\_\_\_.\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš (-a) rīkojas,

*(iestādes nosaukums, amats, vārds, uzvārds)*

pamatojoties uz nolikumu, turpmāk – ***Iznomātājs***, no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(fiziskas personas vārds, uzvārds/juridiskas personas nosaukums, amats, vārds, uzvārds)*

personā, kurš (-a) rīkojas, pamatojoties uz \_\_\_\_\_\_\_\_\_\_\_\_\_\_\_\_\_, turpmāk – ***Nomnieks***,

*(dokumenta nosaukums)*

no otras puses, turpmāk tekstā katrs atsevišķi – ***Līdzējs***, abi kopā – ***Līdzēji,*** saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iznomāšanas komisijas vai Rīgas domes

 *(iestādes nosaukums)*

Izglītības, kultūras un sporta departamenta Nekustamā īpašuma iznomāšanas komisijas \_\_.\_\_.\_\_\_\_\_\_ lēmumu Nr. \_\_\_\_\_ noslēdz šādu Telpu nomas līgumu, turpmāk ***– Līgums***:

1. **Līguma priekšmets**
	1. ***Iznomātājs*** nodod un ***Nomnieks*** pieņem nomā neapdzīvojamās telpas Rīgā, \_\_\_\_\_\_\_\_\_\_\_\_\_\_\_\_\_\_\_\_, būves kadastra apzīmējums Nr. \_\_\_\_\_\_\_\_\_\_\_\_\_\_\_\_\_\_, ar kopējo platību \_\_\_\_\_\_\_\_ m2, turpmāk – ***Telpas***. Iznomājamo ***Telpu*** inventarizācijas plāns tiek pievienots šim līgumam (1. pielikums) un ir šī Līguma neatņemama sastāvdaļa.
	2. Ar Rīgas pilsētas zemesgrāmatu nodaļas \_\_\_\_.\_\_\_\_.\_\_\_\_\_\_. lēmumu zemesgrāmatas nodalījumā Nr.\_\_\_\_\_\_\_\_\_\_\_\_\_\_\_\_\_\_ uz nekustamo īpašumu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ īpašuma tiesības nostiprinātas Rīgas pilsētai.

*(adrese)*

* 1. ***Telpas*** tiek iznomātas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (lietošanas mērķis)

1. **Līguma termiņš**
	1. Nomas līgums stājas spēkā tikai ar zemes nomas līguma noslēgšanas brīdi (zemes nomas līgumu slēdz ***Nomnieks*** ar Rīgas domes Īpašuma departamentu).
	2. ***Telpu*** nomas termiņš noteikts no 20\_\_\_. gada \_\_. \_\_\_\_\_\_\_ līdz 20\_\_\_\_. gada \_\_. \_\_\_\_\_\_\_\_\_\_.
	3. Pēc šī Līguma 2.2.punktā minētā nomas termiņa izbeigšanās, ***Līdzējiem*** savstarpēji vienojoties, Līguma termiņš var tikt pagarināts, noslēdzot par to rakstveida vienošanos, kas uzskatāma par Līguma neatņemamu sastāvdaļu vai noslēgt jaunu Līgumu. ***Nomniekam*** ir pienākums rakstiski paziņot ***Iznomātājam*** par vēlēšanos pagarināt Līguma termiņu ne vēlāk kā 2 (divus) mēnešus pirms Līgumā noteiktā termiņa beigām.

**3. Samaksas noteikumi**

* 1. Nomas maksu par ***Telpu*** lietošanu, tai skaitā, par koplietošanas telpām, tiek noteikta:

|  |  |  |  |
| --- | --- | --- | --- |
| **Telpu nosaukums** | **Platība,** **m2** | **Maksa mēnesī bez PVN, EUR/m2** | **Maksa mēnesī bez PVN, EUR** |
| Telpas Nr.\_\_\_\_\_ |  |  |  |

* 1. Līgumā norādītā summa neietver pievienotās vērtības nodokli (PVN). Visām maksām, ko ***Nomnieks*** maksā ***Iznomātājam***, tiek papildus piemērots PVN atbilstoši Latvijas Republikas normatīvo aktu prasībām.
	2. Līguma 3.1.punktā norādītā ***Telpu*** 1 m2 nomas maksa ir noteikta saskaņā ar Rīgas domes Īpašuma departamenta izvēlētā sertificēta nekustamā īpašuma vērtētāja noteikto ***Telpu*** lietošanas tirgus nomas maksu/ *Līguma 3.1.punktā norādītā* ***Telpas*** *1 m2 nomas maksa ir noteikta saskaņā ar Rīgas domes Īpašuma departamenta izvēlētā sertificēta nekustamā īpašuma vērtētāja sniegto atzinumu „Par\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.”*
	3. *Svītrots ar Rīgas domes Izglītības, kultūras un sporta departamenta 2014. gada 19.marta iekšējiem noteikumiem Nr.8-nts*
	4. Maksu par komunālajiem pakalpojumiem ***Nomnieks*** maksā ***Iznomātājam*** saskaņā ar ***Iznomātāja*** piestādītiem rēķiniem. Maksa par komunālajiem pakalpojumiem tiek noteikta saskaņā ar kontrolskaitītāju rādītājiem un/vai pēc noteiktiem komunālo pakalpojumu patēriņu normatīviem atbilstoši iznomātajai platībai vai reālajam patēriņam. Rēķinā ***Iznomātājs*** norāda ***Nomnieka*** izmantoto komunālo pakalpojumu veidus un apmēru, maksu par katru komunālo pakalpojumu veidu un kopējo mēneša maksu.
	5. ***Nomnieks*** saskaņā ar ***Iznomātāja*** rēķinu apmaksā maksu par sertificēta nekustamā īpašuma vērtētāja noteikto ***Telpu*** lietošanas tirgus nomas maksu EUR 84,70 apmērā.
	6. ***Nomnieks*** atbilstoši tiesību aktu prasībām maksā nodokļus, nodevas un citus maksājumus, ar ko tiek aplikts nekustamais īpašums, proporcionāli iznomātajai platībai pēc ***Iznomātāj***a vai pašvaldības kompetentās iestādes piestādītajiem rēķiniem.
	7. Maksājumus par ***Telpu lietošanu*** (Līguma 3.1. un 3.2.punkts) ***Nomnieks*** sāk maksāt saskaņā ar Līguma 2.2. punktā noradīto nomas termiņa sākuma datumuun veic pa kalendārajiem mēnešiem, ieskaitot tos ***Iznomātāja*** norēķinu kontā par kārtējo mēnesi līdz mēneša \_\_\_. datumam, saskaņā ar ***Iznomātāja*** piestādītājiem rēķiniem. Maksājumus par komunālajiem pakalpojumiem (Līguma 3.5.punkts) ***Nomnieks*** veic pa kalendārajiem mēnešiem saskaņā ar ***Iznomātāja*** piestādītājiem rēķiniem. Rēķina nesaņemšana neatbrīvo ***Nomnieku*** no pienākuma maksāt nomas maksu par ***Telpu*** ***lietošanu*** Līgumā noteiktajā kārtībā.
	8. Par samaksas termiņa nokavēšanu ***Nomnieks*** maksā ***Iznomātājam*** nokavējuma procentus 0,1% apmērā no kopējās pamatparāda summas par katru nokavēto kalendāro dienu. Procentu pieaugums apstājas, kad vēl nesamaksāto procentu daudzums sasniedzis pamatparāda lielumu. No ***Nomnieka*** saņemtajiem maksājumiem pirmkārt tiek dzēsti kavējuma procenti, tad pārējā parāda summa.
	9. Nomas maksu, maksu par komunālajiem pakalpojumiem un citus maksājumus Nomnieks veic pārskaitījuma veidā uz šādunorēķinu kontu:

Banka: ---------------

Kods: -------------------

Konta Nr.----------------------------.

Piegādātājs: Rīgas domes Izglītības, kultūras

un sporta departaments

Adrese: Krišjāņa Valdemāra iela 5, Rīga, LV-1010

Nodokļa maksātāja reģ. kods: 90000013606

PVN reģ. Nr.: LV90000013606

Pakalpojuma sniegšanas vieta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                                         iestādes nosaukums un adrese

Maksājums tiek uzskatīts par veiktu dienā, kad nauda tiek saņemta norēķinu kontā.

* 1. ***Iznomātājam*** ir tiesības, rakstiski nosūtot ***Nomniekam*** attiecīgu paziņojumu bez šī Līguma grozīšanas (ja ***Nomnieks*** nepiekrīt noslēgt rakstveida vienošanos (kā pielikumu šim Līgumam)), vienpusēji mainīt nomas maksas apmēru bez grozījumu izdarīšanas līgumā:
		1. ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas izmaiņas dienu pārsniedz 10 %. Nomas maksas paaugstinājumu nosaka, sākot ar trešo nomas gadu atbilstoši Centrālās statistikas pārvaldes sniegtajiem patēriņa cenu indeksiem;
		2. ja saskaņā ar normatīvajiem aktiem tiek no jauna ieviesti vai palielināti nodokļi, nodevas, ar nodokli apliekamais objekts vai tā vērtība. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos, vai ar datumu, kad mainījusies nekustamā īpašuma nodokļa likme vai apmērs, vai nekustamā īpašuma kadastrālā vērtība;
		3. reizi divos gados attiecībā uz nākamo nomas periodu, ja ir mainījušies ***Iznomātāja*** nekustamā īpašuma plānotie pārvaldīšanas izdevumi un aprēķinātā nomas maksas izmaiņu starpība ir vismaz divi procenti.
	2. Nomas maksas apmērs var tikt pārskatīts Rīgas domes 2012.gada 3.jūlija iekšējos noteikumos Nr.16 „Rīgas pilsētas pašvaldībai piederošā un piekrītošā nekustamā īpašuma iznomāšanas un nomas maksas noteikšanas kārtība” noteiktajā kārtībā.
1. **Līdzēju pienākumi un tiesības**
	1. ***Telpu*** tehniskais stāvoklis ***Nomniekam*** ir zināms. ***Telpas*** kopā ar atslēgām tiek nodotas ***Nomnieka*** lietošanā tādā stāvoklī, kādā tās ir nodošanas dienā un tiek norādīts pieņemšanas nodošanas aktā (2. pielikums).
	2. ***Nomniekam*** ir pienākums visā Līguma darbības laikā veikt visas nepieciešamās darbības, lai nepasliktinātu iznomāto ***Telpu*** tehnisko stāvokli un par saviem līdzekļiem veikt kosmētisko remontu.
	3. ***Nomnieks*** par saviem līdzekļiem ir tiesīgs veikt ***Telpu*** uzlabošanu un uzstādīt saimnieciskās darbības veikšanai nepieciešamās iekārtas, kas ir ***Nomnieka*** īpašums, uzlabojumus iepriekš rakstiski saskaņojot ar ***Iznomātāju***.
	4. Jebkurus būvdarbus ***Nomniekam*** ir tiesības uzsākt tikai pēc veicamo darbu, to apjomu, plānoto ieguldījumu apjomu, tāmju un projekta saskaņošanas ar ***Iznomātāju*** un attiecīgas būvatļaujas saņemšanas.
	5. Izbeidzot vai laužot Līgumu, ***Nomniekam*** ir tiesības paņemt līdzi viņam piederošo īpašumu, ***Nomnieka*** veiktos atdalāmos ***Telpu*** uzlabojumus, nebojājot un nepasliktinot ***Telpu*** tehnisko stāvokli.
	6. ***Nomnieks*** uzņemas pilnu atbildību par ***Telpu*** ekspluatāciju, nodrošina sanitāro normu un ugunsdrošības noteikumu ievērošanu, par avārijas situācijām nekavējoties paziņo uzņēmumiem, kas nodrošina pakalpojumu sniegšanu un/vai inženiertehnisko komunikāciju apkalpi, veic neatliekamos pasākumus avārijas seku likvidēšanai un par notikušo informē ***Iznomātāju***. Avārijas gadījumā ***Iznomātājam*** ir tiesības ieiet ***Telpās*** jebkurā diennakts laikā.
	7. ***Nomnieks*** var nodrošināt ***Telpu*** apsardzi pēc saviem ieskatiem un par saviem līdzekļiem.
	8. ***Nomniekam*** ir tiesības ar ***Iznomātāja*** rakstisku piekrišanu, ievērojot tā prasības, izmantot ***Iznomātāja*** teritoriju ***Nomnieka***, tā darbinieku vai trešo personu, kas saistītas ar ***Nomnieka*** saimniecisko darbību, transportlīdzekļu novietošanai.
	9. ***Nomniekam*** ir tiesības izmantot visas koplietošanas telpas (gaiteņi, kāpņu telpas u.tml.), kuru izmantošana ir nepieciešama normālai ***Telpu*** lietošanai.
	10. Ja ***Nomnieka*** vai tā saimnieciskajā darbībā iesaistīto trešo personu vainas dēļ ***Telpām*** vai ēkai radušies bojājumi, ***Nomnieks*** sedz ar bojājumu novēršanu saistītos izdevumus, turpinot maksāt nomas maksu pilnā apmērā.
	11. ***Nomniekam*** nav tiesības nodot iznomātās ***Telpas*** apakšnomā.
	12. ***Nomniekam,*** izmantojot ***Telpas*** un apkārtējo teritoriju, ir pienākums izpildīt pašvaldības institūciju prasības un ievērot ***Iznomātāja*** iekšējās kārtības noteikumus, abpusēji saskaņotā laikā atļaut ***Iznomātāja*** pārstāvjiem veikt ***Telpu,*** un sanitārtehnisko ierīču apsekošanu, nodrošinot ***Nomnieka*** pārstāvju piedalīšanos apsekošanā un akta parakstīšanā.
	13. Ja nekustamais īpašums ir kultūras piemineklis vai šāds statuss tiek piešķirts Līguma darbības laikā, ***Nomniekam*** ir pienākums ievērot normatīvos aktus kultūras pieminekļu aizsardzības jomā un Valsts kultūras pieminekļu aizsardzības inspekcijas norādījumus par kultūras pieminekļu izmantošanu un saglabāšanu.
	14. ***Līdzēji*** apņemas savlaicīgi – 10 darba dienu laikā rakstiski paziņot otram ***Līdzējam*** par rekvizītu maiņu. Vainīgais ***Līdzējs*** uzņemas visu atbildību par sekām, kas rodas, pārkāpjot šos noteikumus.
	15. ***Nomniekam*** ir pienākums 5 (piecu) darba dienu laikā pēc Līguma savstarpējas parakstīšanas, šī Līguma kopiju iesniegt Rīgas domes Īpašuma departamentā, zemesgabala domājamās daļas nomas līguma noslēgšanai. Zemes nomas maksa tiek aprēķināta par visu Telpu lietošanas periodu.
	16. ***Nomniekam*** ir pienākums pēc Līguma noslēgšanas līdz nākamā mēneša 15. datumam iesniegt Rīgas domes Finanšu departamenta Pašvaldības ieņēmumu pārvaldē šī Līguma kopiju, kas noformēta saskaņā ar normatīvo aktu prasībām.
	17. ***Nomnieks*** apņemas viena mēneša laikā pēc Līguma noslēgšanas apdrošināt iznomātās ***Telpas*** pret visu veidu riskiem par saviem līdzekļiem uz visu nomas līguma darbības laiku. Apdrošināšanas atlīdzības lielums tiek noteikts ***Telpu*** atjaunošanas vērtībā. Ja ***Telpu*** nolietojums ir lielāks par 50%, apdrošināšanas atlīdzības lielums ir ***Telpu*** faktiskā vērtība, bet tā nevar būt mazāka par ***Telpu*** kadastrālo vērtību. Kā apdrošināšanas atlīdzības saņēmējs polisē jānorāda ***Iznomātājs****.* Apdrošināšanas polise (polises) iesniedzama ***Iznomātājam*** piecu darba dienu laikā pēc attiecīga apdrošināšanas līguma noslēgšanas. \*\*
	18. visā Līguma darbības laikā nodrošināt, ka gadījumos, kad Telpu lietošana saistīta ar pasākumiem, kuros piedalās bērni, Telpu lietošanas pasākumu organizēšanā, kā arī pakalpojumu sniegšanā, piedalās personas, kuras atbilst Bērnu tiesību aizsardzības likuma 72. panta prasībām.

**5.** **Līguma izbeigšana un strīdu izskatīšanas kārtība**

5.1. ***Iznomātājs*** ir tiesīgs izbeigt Līgumu pirms termiņa, vienu mēnesi iepriekš nosūtot rakstisku pretenziju ***Nomniekam***:

5.1.1. ja ***Nomnieks*** bojā vai posta ***Telpas*** vai ēku, kurā atrodas ***Telpas***;

5.1.2. ja ***Nomnieks*** vairāk nekā vienu mēnesi nemaksā nomas maksu vai nenorēķinās par komunālajiem un apsaimniekošanas pakalpojumiem. Vēlāka parāda samaksa neizslēdz ***Iznomātāja*** tiesības izbeigt Līgumu uz šī pamata;

5.1.3. ja ***Nomnieks*** vairāk nekā vienu mēnesi kavē nekustamā īpašuma nodokļa samaksu;

5.1.4. ja ***Nomnieks*** nodod ***Telpas*** apakšnomā vai lietošanā trešajām personām;

5.1.5. ja ***Nomnieks*** izmanto ***Telpas*** citiem mērķiem kā norādīts Līguma 1.3. punktā;

5.1.6. ja Līguma neizpildīšana ir ļaunprātīga un dod ***Iznomātājam*** pamatu uzskatīt, ka viņš nevar paļauties uz saistību izpildīšanu nākotnē;

5.1.7. ja ***Nomnieks*** nepilda vai nepienācīgi pilda citas Līgumā noteiktās saistības;

5.2. ***Iznomātājs*** ir tiesīgs izbeigt Līgumu pirms termiņa, par to rakstiski paziņojot ***Nomniekam***:

5.2.1. ja ***Nomnieks*** neapdrošina Nekustamo īpašumu Līguma 4.17. apakšpunktā paredzētajā kārtībā;\*\*\*

5.2.2. ja tiesā pret ***Nomnieku*** ir iesniegts maksātnespējas procesa pieteikums;

5.2.3. ja ir apturēta vai izbeigta ***Nomnieka*** komercdarbība vai kāds no tās pamatvirzieniem, kā rezultātā var kļūt neiespējama šī Līguma izpilde.

5.3. ***Iznomātājam*** ir vienpusējas tiesības atkāpties no Līguma, neatlīdzinot ***Nomniekam*** ar Līguma pirmstermiņa izbeigšanu saistītos zaudējumus, par to rakstveidā informējot ***Nomnieku*** trīs mēnešus iepriekš, ja ***Telpas*** nepieciešamas ***Iznomātāja*** vai Rīgas domes Izglītības, kultūras un sporta departamenta vajadzībām izglītības, sporta, brīvā laika un ar to saistīto pašvaldības funkciju pildīšanai. Tādā gadījumā ***Iznomātājs*** atlīdzina ***Nomniekam*** šajā Līgumā noteiktajā kārtībā saskaņotos un veiktos ***Nomnieka*** ieguldījumus nekustamajā īpašumā.

5.4. Līgums var tikt priekšlaicīgi izbeigts, abiem ***Līdzējiem*** vienojoties.

5.5. ***Nomnieks*** var atteikties no Nekustamā īpašuma lietošanas, 2 mēnešus iepriekš rakstiski paziņojot ***Iznomātājam***. Šādā gadījumā ***Iznomātājam*** nav pienākuma atlīdzināt ***Nomniekam*** zaudējumus un izdevumus (arī ieguldījumus), kā arī ***Nomniekam*** nav tiesību prasīt arī uz priekšu samaksātās nomas maksas atdošanu.

5.6. Līguma izbeigšana pirms termiņa neatbrīvo ***Nomnieku*** no pienākuma izpildīt maksājumu saistības, kuras viņš uzņēmies saskaņā ar Līgumu.

5.7. ***Līdzēji*** vienojas, ka ***Iznomātājs*** būs tiesīgs izmantot Civillikumā paredzētās aizturējuma tiesības, tai skaitā aizturēt Īpašumā visu esošo mantu līdz saistību izpildei no ***Nomnieka*** puses gadījumā, ja ***Nomnieks*** nemaksā Līgumā paredzētos maksājumus pilnā apmērā ilgāk kā 30 (trīsdesmit) dienas pēc Līgumā noteiktā termiņa.

5.8. Ja ir iestājies Līguma 5.7.apakšpunktā minētais gadījums un ***Iznomātājs*** ir izmantojis aizturējuma tiesības, tad ***Nomnieks***, parakstot šo Līgumu, pilnvaro ***Iznomātāju*** glabāt aizturēto mantu, ***Nomnieks*** apņemas atlīdzināt ***Iznomātāja*** izdevumus saistībā ar aizturētās mantas glabāšanu, kā arī pilnvaro ***Iznomātāju*** pārdot aizturēto mantu par brīvu cenu bez izsoles, lai ***Iznomātājs*** varētu nolīdzināt savu prasījumu pret ***Nomnieku***, ja ***Iznomātājs*** aizturējuma tiesību izmantojis ilgāk kā par 10 (desmit) kalendārajām dienām.

5.9. Ja ***Telpas*** dabas stihijas rezultātā vai tās radītā ugunsgrēkā pilnīgi gājis bojā, Līgums tiek izbeigts, ***Līdzējiem*** vienojoties. Ja bojājums mazāks par 30% no Nekustamā īpašuma vērtības, Līgums paliek spēkā un atjaunošanas izdevumus sedz ***Nomnieks***. Ja bojājums lielāks par 30%, Līgums paliek spēkā tikai pēc rakstiskas papildu vienošanās noslēgšanas. ***Nomniekam*** ir tiesības atteikties no Īpašuma atjaunošanas izdevumu segšanas, ja tā ir nerentabla.

5.10. Pēc Līguma termiņa izbeigšanās vai jebkuros citos Līguma izbeigšanas gadījumos ***Nomniekam*** jāatbrīvo ***Telpas*** šī Līguma izbeigšanās dienā vai citā ***Iznomātāja*** norādītajā termiņā un jānodod tas ***Iznomātājam*** labā stāvoklī, izpildot šādus pienākumus:

5.10.1. aizejot atstāt ***Telpas*** tīras;

5.10.2. paņemt līdzi visu personīgo īpašumu un iekārtas;

5.10.3. noņemt visas piestiprinātās zīmes un reklāmas no ***Telpu*** iekšpuses un ēkas ārpuses, atjaunojot tās vietas, kur tās bijušas piestiprinātas;

5.10.4. izlabot visus bojājumus ***Telpās***, kas radušies ***Telpu*** atbrīvošanas rezultātā;

Īpašums tiek nodots ar nodošanas un pieņemšanas aktu. Ar ***Telpu*** labo stāvokli šī Līguma izpratnē saprotams tāds ***Telpu*** stāvoklis, kas nav sliktāks par to stāvokli, kāds tas bija Līguma parakstīšanas brīdī.

5.11. Ja pēc nomas Līguma izbeigšanas ***Nomnieka*** vainas dēļ ***Telpas*** netiek savlaicīgi atbrīvotas un nodotas ***Iznomātājam****,* ***Nomniekam*** jāmaksā ***Iznomātājam*** Līgumā noteiktā ***Telpu*** nomas maksa par katru nokavēto ***Telpu*** atbrīvošanas dienu, kā arī  ***Iznomātājs*** var prasīt no ***Nomnieka Telpu*** atbrīvošanu un līgumsodu 2% apmērā no līgumā noteiktās ***Telpu*** nomas maksas  mēnesī par katru nokavēto kalendāro dienu līdz ***Telpu*** nodošanas un pieņemšanas akta parakstīšanas dienai, bet ne vairāk kā 10% apmērā no ***Telpu*** nomas maksas par visu Līguma darbības laiku.  ***Nomniekam*** ir  jāsedz arī visi zaudējumi, kādi ***Iznomātājam*** tiks nodarīti sakarā ar ***Telpu*** savlaicīgu neatbrīvošanu.

**6. Garantijas**

6.1. ***Iznomātājs*** garantē, ka ***Nomnieks*** var netraucēti lietot ***Telpas,*** koplietošanas telpas un izmantot nepieciešamos komunālos pakalpojumus visā Līguma darbības laikā. ***Iznomātājs*** nav atbildīgs par komunālo pakalpojumu pārtraukumiem, ja tie nav radušies ***Iznomātāja*** vainas dēļ.

6.2. ***Nomnieks*** garantē, ka persona, kas paraksta šo Līgumu ***Nomnieka*** vārdā, ir tiesīga šo Līgumu slēgt.

**7. Īpašie noteikumi un rekvizīti**

7.1. Nomas attiecības ir saistošas ***Līdzēju*** tiesību un saistību pārņēmējiem.

7.2. ***Nomnieka*** kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_,e-pasta adrese:\_\_\_\_\_\_\_\_\_\_\_\_\_\_\_\_\_, tālr.\_\_\_\_\_\_\_\_\_\_;

7.3. ***Iznomātāja*** kontaktpersona:\_\_\_\_\_\_\_\_\_\_\_\_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_.

7.4. Visi paziņojumi un uzaicinājumi, kas nosūtīti ar ierakstītām vēstulēm uz Līgumā norādītajām ***Līdzēju*** adresēm, uzskatāmi par saņemtiem 7 (septītajā) dienā pēc sūtījuma nodošanas pasta nodaļā.

7.5. Parakstītais Līgums pilnībā apliecina ***Līdzēju*** vienošanos. Jebkuras izmaiņas stāsies spēkā tikai tad, kad tās tiks noformētas rakstiski kā pielikums Līgumam un tās parakstīs abi ***Līdzēji.*** Ja normatīvajos aktos noteiktais regulējums groza, izslēdz vai papildina Līgumā noteikto regulējumu, tad normatīvais regulējums ir ***Līdzējiem*** saistošs arī bez vienošanās pie Līguma parakstīšanas. Līguma pielikumi ir neatņemamas Līguma sastāvdaļas.

7.6. ***Līdzēji*** piekrīt – ja kādam no ***Līdzējiem*** līguma ietvaros izveidosies parāda saistības pret otru, tad kreditora puse būs tiesīga bez saskaņošanas ar debitora pusi veikt debitora puses personas datu apstrādi (nodot parāda piedziņu vai savas saistības jebkurai parādu piedziņas firmai, kā arī vākt, reģistrēt, ievadīt, glabāt, sakārtot, pārveidot, izmantot, nodot, pārraidīt, izpaust, bloķēt vai dzēst personas datus).

7.7. Ja spēku zaudēs kāds no Līguma nosacījumiem, tas neietekmēs pārējo nosacījumu spēkā esamību.

7.8. ***Līdzēju*** strīdi tiek izskatīti, ***Līdzējiem*** savstarpēji vienojoties, bet, ja ***Līdzēji*** nevar vienoties – Latvijas Republikas tiesā pēc ***Iznomātāja*** atrašanās vietas saskaņā ar Latvijas Republikas normatīvajiem aktiem.

7.9. Līgums ir sastādīts uz \_\_\_\_ (\_\_\_\_\_\_\_) lapām, 2 (divos) eksemplāros ar vienādu juridisku spēku, katram ***Līdzējam*** pa vienam eksemplāram.

7.10. ***Nomnieka*** paraksts uz Līguma ir apliecinājums tam, ka ***Nomnieks*** atļauj ***Iznomātājam*** saskaņā ar Fizisko personu datu aizsardzības likumu apstrādāt savus personas datus (t.sk. personas kodu), lai ***Iznomātājs*** varētu nodrošināt Līguma administrēšanas procesu.\*\*\*\*

|  |  |
| --- | --- |
| ***Iznomātājs*** | ***Nomnieks*** |
| \_\_\_\_\_\_\_\_\_\_\_\_\_\_\_\_(iestādes nosaukums)Adrese: \_\_\_\_\_\_\_\_\_\_\_\_\_\_\_\_\_\_\_                     Tālrunis\_\_\_\_\_\_\_\_\_\_\_\_\_, E-pasta adrese:\_\_\_\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Z.v. (iest.vad. paraksts, paraksta atšifrējums) | ***Nomnieka*** nosaukums:\_\_\_\_\_\_\_\_\_\_\_\_\_\_***Nomnieka*** juridiskā adrese:Tālrunis \_\_\_\_\_\_\_\_\_\_, e-pasta adrese:\_\_\_\_\_\_\_\_\_\_\_\_\_\_\_\_\_\_\_\_\_Personas kods/ Reģ.Nr.\_\_\_\_\_\_\_\_\_\_\_\_\_\_BankaKonta Nr.Kods\_\_\_\_\_\_\_\_\_\_\_\_\_\_\_\_\_\_\_\_\_\_ |
| 20\_\_. gada \_\_\_\_\_\_\_\_\_\_\_\_ | 20\_\_. gada \_\_\_\_\_\_\_\_\_\_\_\_ |

\* Līgumā nav jāiekļauj 3.6. punkts, ja Telpu nomas maksa ir noteikta saskaņā Rīgas domes Īpašuma departamenta izvēlēto sertificētu nekustamo īpašumu vērtētāju sniegto atzinumu objektu grupām;

\*\* Līgumā nav jāiekļauj 4.17. punkts, ja Telpas tiek iznomātas pārtikas un dzērienu automātu izvietošanai;

\*\*\* Līgumā nav jāiekļauj 5.2.1. punkts, ja Telpas tiek iznomātas pārtikas un dzērienu automātu izvietošanai.

\*\*\*\*Līgumā nav jāiekļauj 7.10. punkts, ja Telpu nomas līgums tiek slēgts ar juridisku personu.

***Iznomātāja*** atbildīgā persona

par līguma izpildi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amats, paraksts, paraksta atšifrējums)

Nekustamā īpašuma iznomāšanas komisijas vadītājs I.Balamovskis